UMJETNIČKA ŠKOLA POREČ

Narodni trg 1

Poreč-Parenzo

Z A P I S N I K

10. sjednice Školskog odbora Umjetničke škole Poreč, održane 9. srpnja 2020. godine, s početkom u 10:00 sati u Dvorani 1A, Narodni trg 1.

Sjednici su nazočni:

1. Matija Poropat, predsjednik
2. Paolo Peruško, član
3. Vilijana Šugar, član
4. Sebastijan Vojvoda, član
5. Divna Radola, član
6. Sanjica Sara Radetić, vršiteljica dužnosti ravnatelja i kandidatkinja za ravnateljicu Umjetničke škole Poreč.

Opravdano nenazočni: Ester Zarli, član, i Nataša Musizza, član.

Predsjednik Školskog odbora Matija Poropat otvorio je sjednicu, pozdravio nazočne, utvrdio kvorum i predložio sljedeći

**Dnevni red**

1. **Verifikacija Zapisnika 9. sjednice Školskog odbora održane 30.6.2020. godine**

**2. Predstavljanje programa rada za mandatno razdoblje od strane kandidatkinje**

**za ravnateljicu Umjetničke škole Poreč**

**3. Glasovanje i imenovane ravnatelja/ice Umjetničke škole Poreč**

**4. Zamolba**

Dnevni red je prihvaćen jednoglasno.

**Ad 1.)** Predsjednik Školskog odbora Matija Poropat konstatirao je da je zapisnik sjednice 9. Školskog odbora održane 30. lipnja 2020. godine dostavljen u privitku poziva (prilog 1. Zapisniku) te je zamolio nazočne da iznesu eventualne primjedbe ili prijedloge na zapisnik.

Primjedbi ili prijedloga nije bilo, tako da se donosi slijedeći:

**Zaključak**

Zapisnik 9. sjednice Školskog odbora održane 30.6.2020. godine verificira se jednoglasno.

**Ad 2.)** Predsjednik Školskog odbora Matija Poropat pozvao je kandidatkinju za ravnateljicu Umjetničke škole Poreč Sanjicu Saru Radetić da članovima Školskog odbora predstavi program rada za mandatno razdoblje.

Kandidatkinja Sanjica Sara Radetić se prije početka izlaganja zahvalila nazočnima na dosadašnjoj suradnji i podršci. Nakon toga pristupila je izlaganju svog programa rada za mandatno razdoblje te je u uvodnom dijelu istaknula osobnu motivaciju i dosadašnja postignuća. Zatim je u smjernicama rada navela vrijednosti škole, misiju, viziju i moto škole. Kandidatkinja je za razvojne osi navela ljudske resurse, infrastrukturu, suradnju s umjetničkim školama, akademijama, osnovnim školama, ustanovama u kulturi, suradnju s osnivačem Gradom Porečom-Parenzo, suradnju s općinama, Hrvatskim društvom glazbenih i plesnih pedagoga, Hrvatskom udrugom ravnatelja osnovnih škola, Agencijom za odgoj i obrazovanje i Ministarstvom znanosti i obrazovanja. Kandidatkinja je zatim detaljno prezentirala strateške ciljeve i zaključne misli te se zahvalila na pažnji i prilici da prezentira svoj program rada.

**Ad 3.)** Predsjednik Školskog odbora Matija Poropat pročitao je Zaključke Učiteljskog vijeća, Vijeća roditelja i Skupa (Zbora) radnika Umjetničke škole Poreč koji su dostavljeni u privitku poziva (prilozi 2., 3. i 4. Zapisniku). Nakon toga zamolio je članove Školskog odbora da podizanjem ruke javno glasaju za kandidatkinju za ravnateljicu Umjetničke škole Poreč.

Za kandidatkinju Sanjicu Saru Radetić glasovali su svi nazočni članovi Školskog odbora (5 glasova) te je Školski odbor jednoglasno donio

**Odluku**

**o imenovanju ravnateljice Umjetničke škole Poreč**

I.

Sanjica Sara Radetić, mag. mus., imenuje se ravnateljicom Umjetničke škole Poreč na vrijeme od pet (5) godina, s danom preuzimanja dužnosti 25.8.2020. godine.

II.

Predsjednik Školskog odbora sklopit će ugovor o radu na određeno puno radno vrijeme s imenovanom ravnateljicom.

III.

Zahtjev radi dobivanja prethodne suglasnosti za imenovanje ravnateljice Umjetničke škole Poreč upućuje se Ministru Znanosti i obrazovanja.

IV.

Odluka o imenovanju ravnateljice Umjetničke škole Poreč stupa na snagu nakon dobivene suglasnosti Ministra znanosti i obrazovanja.

IV.

Ako Ministar znanosti i obrazovanja ne uskrati suglasnost u roku od 15 dana od dana dostave zahtjeva za suglasnošću, smatra se da je suglasnost dana.

Nakon donošenja Odluke Divna Radola, predstavnica Osnivača prenijela je pohvale i čestitke kandidatkinji u ime Grada Poreča-Parenzo uz najveće pohvale na svim rezultatima rada te izrazila zadovoljstvo što će i dalje kandidatkinja voditi Školu. Sebastijan Vojvoda zahvalio se u ime roditelja i u svoje osobno ime te je pohvalio ravnateljicu za cjelokupni rad i trud oko svakog djeteta koji roditelji prepoznaju i jako cijene. Vilijana Šugar, članica i učiteljica Škole izrazila je zahvalnost i sreću što imaju takvu ravnateljicu kao što je Sanjica Sara Radetić i sreću što ostaje ravnateljica. Ostali članovi pridružili su se pohvalama, zahvalama i čestitkama kandidatkinji.

**Obrazloženje**

Školski odbor Umjetničke škole Poreč na sjednici održanoj 14. svibnja 2020. godine donio je Odluku o raspisivanju natječaja za imenovanja ravnatelja/ice Umjetničke škole Poreč. Natječaj za imenovanje ravnatelja/ice Umjetničke škole Poreč objavljen je 10. lipnja 2020. u „Narodnim Novinama“ i na mrežnoj stranici Škole.

Na natječaj je pristigla samo jedna prijava i to kandidatkinje Sanjice Sare Radetić za koju je Školski odbor na sjednici održanoj dana 30. lipnja 2020. utvrdio da je pravodobna i potpuna, da kandidatkinja ispunjava nužne uvjete za ravnatelja te da je dostavila dokaze o dodatnim kompetencijama te program rada za mandatno razdoblje. Nakon toga je Školski odbor u skladu sa Statutom Škole vrednovao dodatne kompetencije kandidatkinje i utvrdio Listu kandidata koji ispunjavanju uvjete natječaja za imenovanje ravnatelja/ice Umjetničke škole Poreč s jednom prijavljenom kandidatkinjom za ravnatelja/icu.

U skladu s člankom 83. stavcima 1. i 2. Statuta Umjetničke škole Poreč u roku od 8 dana od sjednice Školskog odbora sazvane su sjednice Učiteljskog vijeća, Vijeća roditelja i Skupa (Zbora) radnika kojima je proslijeđena Lista kandidata. Na sjednicama Učiteljskog vijeća, Vijeća roditelja i Skupa (Zbora) radnika kandidatkinja Sanjica Sara Radetić predstavila je program rada za mandatno razdoblje te su nakon završenog predstavljanja programa rada nazočni članovi Učiteljskog vijeća, Vijeće roditelja i Skupa (Zbora) radnika tajno glasovali o kandidatkinji za ravnatelja, sa mogućnošću odabira između opcije ''ZA'' ili ''PROTIV''. Nakon završenog glasovanja Učiteljsko vijeće, Vijeće roditelja i Skup (Zbor) radnika donijeli su pisane zaključke u kojima su utvrđena stajališta navedenih tijela glede prijavljene kandidatkinje za ravnateljicu Umjetničke škole Poreč koji su dostavljeni Školskom odboru.

Kandidatkinja Učiteljskog vijeća, Vijeća roditelja i Skupa (Zbora) radnika je Sanjica Sara Radetić te su članovi Školskog odbora koje je imenovalo odnosno izabralo Učiteljsko vijeće, Vijeće roditelja i Skup (Zbor) radnika obvezni zastupati stajališta tijela koje ih je imenovalo odnosno izabralo.

Na sjednici Školskog odbora održanoj dana 9. srpnja 2020. godine kandidatkinja Sanjica Sara Radetić predstavila je program rada za mandatno razdoblje nakon čega je Školski odbor javnim glasovanjem jednoglasno, sa pet (5) glasova „ZA“ donio Odluku o imenovanju Sanjice Sare Radetić za ravnateljicu Umjetničke škole Poreč. Odluka o imenovanju ravnateljice Umjetničke škole Poreč uputit će se preporučenom pošiljkom s povratnicom Ministru Znanosti i obrazovanja radi dobivanja prethodne suglasnosti za imenovanu ravnateljicu. Odluka o imenovanju ravnateljice Umjetničke škole Poreč stupa na snagu nakon dobivene suglasnosti Ministra znanosti i obrazovanja. Ako Ministar znanosti i obrazovanja ne uskrati suglasnost u roku od 15 dana od dana dostave zahtjeva za suglasnošću, smatra se da je suglasnost dana.

Pouka o pravnom lijeku:

Kandidat koji je podnio prijavu na natječaj ima pravo uvida u natječajni materijal te može u roku od 15 dana od dana primitka Obavijesti o imenovanju ravnatelja zahtijevati sudsku zaštitu kod nadležnog suda.

**Ad 4.)** Vršiteljica dužnosti ravnatelja pročitala je zamolbu roditelja \_\_\_\_\_\_\_\_\_\_\_\_ za oslobađanje od plaćanja participacije za travanj, svibanj i lipanj 2020. godine za učenicu \_\_\_\_\_\_\_\_\_\_\_ te prilog zamolbi (prilog 5. Zapisniku).

Školski odbor je utvrdio da je majka uz zamolbu priložila potrebnu dokumentaciju i da udovoljava uvjetima iz Odluke o kriterijima za oslobađanje od plaćanja participacije roditelja/skrbnika učenika Umjetničke škole Poreč za program glazbenog i plesnog obrazovanja za travanj, svibanj i lipanj 2020. godine zbog izvanrednih okolnosti prouzročenih proglašenjem epidemije zarazne bolesti COVID-19 te je nakon kraće rasprave jednoglasno donio

Odluku

\_\_\_\_\_\_\_\_\_\_\_\_\_\_\_ oslobađa se plaćanja participacije za travanj, svibanj i lipanj 2020. godine za učenicu \_\_\_\_\_\_\_\_\_\_\_.

Sjednica je završila u 11,00 sati.

Zapisničar Predsjednik Školskog odbora

Larisa Zaharija Radošić Matija Poropat

KLASA:003-05/20-01/06

URBROJ: 2167/01-57-34-06-20-2

Poreč, 9. srpnja 2020. godine